stanford-oval/wikipedia huggingface dataset:
זהות נרדפת
תקציר העלילה > עונה 1

הסדרה מתחילה בפרק הראשון, כאשר מרטין אודום מתחזה לטרוריסט שהצליח לחדור לתא טרור, על מנת ללכוד את ראש הארגון.
לאחר מכן ממשיכה הסדרה כאשר מרטין אודום מחליף זהויות בכל פרק מחדש.
העלילה מתחילה להסתבך כאשר מרטין אודום פוגש באדם מסתורי, שטוען שמרטין אינו מי שהוא חושב שהוא, מה שמוביל את אודום להתמודד עם שדיו מן העבר.
שותפיו בסוכנות כוללים את קריסטל קווסט (אלי לרטר, "גיבורים"), ראש הצוות של מרטין, אשר לה ולו יש היסטוריה, שגורמת לקריסטל קווסט שלא לבטוח במרטין שיין בעת משימותיו, ובעצם כשירותו לתפקיד. באותו הצוות עובדת מאגי האריס (טינה מאז'רנו), הגיקית של הצוות וטוני קימארו (מוריס צ'סטנאט), סוכן FBI המאמין שמרטין שיין מסתיר משהו, מה שגורם לו להתחקות אחריו, ולבסוף להיכנס לתוך הצוות של מרטין אודום.
לאחר שהפסיק לחשוד במרטין אודום, החל לעזור לו ולעבוד עמו בשיתוף פעולה.
ונלסון גייטס (סטיב האריס), הוא ראש החטיבה של מבצעים מיוחדים. לצידם משתתפת בעלילה, גרושתו של אודום, סוני אודום (אמבר ולטה), אשר להם בן משותף.
תקציר העלילה > עונה 2

העונה ה-2, שונה בתכליתה מה-1, וזה כולל את העלילה ואזורי ההתרחשות, עד כדי כך שמי שצפה בעונה הראשונה, בקושי יזהה את השנייה.
העונה החדשה מתחילה כאשר אודום מחפש את זהותו האמיתית, בזמן שהוא במנוסה משלטונות החוק, על רצח אשר כלל לא בצע.
החיפוש אחר זהותו לוקח את אודום לרחבי אירופה, שם הוא מגלה כי עברו מעורב בהרבה סודות חשוכים ואפלים, שאולי קיווה שלא היה חושף.
עוזרים לו בחיפוש, סוכנת ה-CIA נינה ברנר (קלי אוברטון), וסוכן ה־FBI טוני רייס.
שחקנים ודמויות > עונה 1

מרטין אודום (שון בין):
טוני רייס (מוריס צ'סטנאט):
קריסטל מקגוויר (אלי לרטר):
מגי האריס (טינה מג'ורינו):
נלסון גייטס (סטיב האריס):
סוניה אודום (אמבר ולטה):
איידן אודום (מייסון קוק):
טרוי קווין (רוב מאייס):
שחקנים ודמויות > עונה 2

מרטין אודום (שון בין):
טוני רייס (מוריס צ'סטנאט): דמות אורחת
קרטיס בולארד (סטיב קייזי):
גבריאלה מיסקובה (ווינטר אייב זולי):
איליאנה קרופורד (קלרה איסובה):
קייט קרופורד (אייסלינג פרנסיוסי):
נינה ברנר (קלי אוברטון):
טרנס גרייבס (ראלף בראון):
חווה בזאווה (אנה ראסט):
תמיר זקייב (ניקולה דיוריצקו):
הנשיא ארסנוב (עדנאן חסקוביץ'):
איוונצ'קו (אריק גודון):
בסלאן (איגור סקוואריקה):
הערות שוליים

↑   רותה קופפר, "Legends": אולי הפעם שון בין לא ימות?, באתר הארץ, 19 באוגוסט 2014
↑  ג'וני דוב, הטלוויזיה האמריקאית עדיין לא נרגעה מ-9/11, באתר nrg‏, 3 באוקטובר 2014
↑  TNT to Roll Out 10 Original Series This Summer Including ‘Falling Skies’, ‘The Last Ship’, ‘Legends’ & More, TV By The Numbers, ‏14/03/2014 (ארכיון)
↑  Cindy McLennan, Legends: Sean Bean Returns in Season Two of TNT Series, TV SeriasFinale, ‏1/10/2015
עלי זידאן (ראש מועצה)

ערך זה עוסק בראש מועצה. אם התכוונתם לראש ממשלת לוב, ראו .
עלי זידאן (בערבית: علي خضر زيدان; נולד ב-20 בדצמבר 1961) הוא ראש המועצה המקומית כפר מנדא.
ביוגרפיה

נולד לח'דר ופדה וגדל בכפר מנדא. השמיני מתוך תשעה אחים ואחיות. בהיותו בן שבע התייתם מאביו. למד בבית ספר יסודי ובתיכון הנמצאים בכפר. סיים את לימודיו התיכוניים בשנת 1981.
לאחר התיכון עבד במשך קרוב לשנתיים בעבודות שונות.
בשנת 1983 למד לתואר ראשון במדע המדינה וספרות ערבית באוניברסיטת חיפה וסיים בשנת 1986. לאחר מכן המשיך ללימודי תעודת הוראה ולמד לתואר שני במנהל ציבורי וסיים בשנת 2003. בנוסף הוא בוגר קורס מנהלי בית ספר וקורס מנהל בכיר לרשויות מקומיות מאותה אוניברסיטה.
בשנים 1986–1990 שימש מחנך ומורה לספרות ערבית ואזרחות בחטיבת ביניים כפר מנדא.
בשנים 1988–1989 שימש חבר מועצה ויו"ר האופוזיציה בכפר מנדא.
בשנת 1990 מונה למנהל מחלקת החינוך במועצה המקומית ושימש בתפקיד עד לשנת 2011.
מפברואר 2005 שימש יועץ לשר הפנים אופיר פינס לענייני מיעוטים במשך קרוב לשנה.
בשנים 2011–2018 שימש מזכיר המועצה מקומית כפר מנדא.
בשנת 2016, בעקבות פטירתו של ראש המועצה טאהא עבד אלחלים, התפטר זידאן מתפקידו כמזכיר המועצה במטרה להתמודד על ראשות המועצה בבחירות המיוחדות שהוכרזו. עם זאת, מועמדותו נפסלה בשל היעדר תקופת צינון של 90 יום ממועד התפטרותו כעובד ציבור. בית המשפט לעניינים מנהליים בחיפה דחה את בקשתו לדחות את מועד הבחירות כדי לאפשר את השלמת תקופת הצינון. עתירה שהגיש לבית המשפט העליון נדחתה אף היא.
בבחירות לרשויות המקומיות ב-2018 התמודד לראשות המועצה מול מואנס עבד אלחלים והפסיד לו בפער של 26 קולות. לאחר הבחירות הגיש זידאן עתירה לביטול תוצאות הבחירות, בטענה כי תומכיו של עבד אלחלים הציעו לכאורה שוחד בחירות למשפחות ולגורמים בעלי השפעה ביישוב, דבר שסייע לניצחונו הדחוק. בנובמבר 2020 הוגשו כתבי אישום נגד המעורבים בפרשה. ב-11 ביולי 2021 בית המשפט המחוזי בחיפה ביטל את תוצאות הבחירות בכפר מנדא. בקשתו של ראש המועצה, מואנס עבד אלחלים, לקיים דיון נוסף בערעור על פסילת תוצאות הבחירות, נדחתה על ידי בג"ץ.
ב-22 בפברואר 2022 התקיימו בחירות חוזרות לראשות המועצה בהם נבחר זידאן עם 56.2% לעומת 43.8% לעבד אלחלים.
בבחירות ב-2024 התמודד לראשות המועצה מול מואנס עבד אלחלים וגבר עליו עם 51.11% (6,603 קולות) לעומת 48.89% (6,317 קולות) לעבד אלחלים.
הוא נשוי בשנית לפדה ואב לתשעה ילדים. מתגורר בכפר מנדא.
הערות שוליים

↑  המכללה הארצית להכשרה מקצועית סכנין בע"מ נ' המועצה המקומית כפר מנדא, באתר psakdin, 
 29 באוגוסט 2010
↑  דיון בנושא מסקנות דו"ח ועדת אור- שוויון אפליית רשויות ותקציבים, פרוטוקול מס' 458
מישיבת ועדת הפנים ואיכות הסביבה, התשס"ה-2005
↑  עת"מ 14434-04-16 ח'דר זידאן נ' מנהל הבחירות לראשות המועצה המקומית, באתר psakdin, 
 14 באפריל 2016
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8000, עמ' 3062
↑   נעה שפיגל וג'קי חורי, כשהילדים בכפר שואבים השראה מהמבוגרים, הם יוצאים לרחוב להתקוטט, באתר הארץ, 27 באפריל 2021
↑  פרשת השוחד בבחירות לרשות המקומית בכפר מנדא, באתר GOV.IL
↑  משה נוסבאום, ‏לאחר 3 שנים: תוצאות הבחירות שהוכרעו בגלל 26 קולות בוטלו, באתר ‏מאקו‏, 11 ביולי 2021
↑  זיו קריסטל, העליון: בחירות חוזרות בכפר מנדא עקב חשד לשוחד לקבלן גינון באצטדיון הכדורגל, באתר פוסטה, ‏10 בפברואר 2022
↑  בחירות מיוחדות לראשות המועצה המקומית כפר מנדא
↑  איציק וולף, עלי זידאן נבחר לראש מועצת כפר מנדא, באתר News1 מחלקה ראשונה, 23 בפברואר 2022
↑   דיאא חאג' יחיא, בחברה הערבית הכל נשאר במשפחה, גם הבחירות המקומיות, באתר הארץ, 26 בפברואר 2024
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12177, התשפ"ד, 11 במרץ 2024, עמ' 4775
מעמידות פנים

| --- | --- |

 סוגה:  קומדיה רומנטית
 יוצרים:  קרטר קובינגטון דנה גודמן ג'וליה לי וולוב
 בימוי:  ג'יימי טרוויס קלייר סקנלון
 שחקנים:  ריטה וולק קייטי סטיבנס גרג סולקין ביילי די יאנג מייקל ג. וילט
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  38 
 הפקה
 מפיק:  נלי נוג'יאל
 מפיקים בפועל:  קרטר קובינגטון
 חברת הפקה:  MTV Entertainment Studios 
 הפצה:  הולו 
 עורכים:  רובין כץ, תומאס מ. בולג'ר
 אתר צילומים:  קולג' סיטרוס, גלנדורה, קליפורניה
 צלמים:  דאג אמט
 טכניקת צילום:  מצלמה יחידה 
 מוזיקה:  אנדרו דוסט 
 אורך פרק:  25 דקות
 שידור
 רשת שידור:  ערוץ MTV
 פורמט (תמונה):  1080i (HDTV)
 תקופת שידור מקורית:  22 באפריל 2014 – 17 במאי 2016
 תקופת שידור בישראל:  26 באפריל 2015 – רץ
 קישורים חיצוניים
 האתר הרשמי
 דף התוכנית ב-IMDb
 
מעמידות פנים (באנגלית: Faking It) היא סדרת טלוויזיה אמריקאית מסוגת קומדיה רומנטית המשודרת בערוץ MTV. הרעיון המקורי נוצר על ידי דנה גודמן וג'וליה וולוב, ואילו קרטר קובינגטון פיתח את העלילה ומשמש כמפיק בפועל. באוקטובר 2013 העונה הראשונה, שכללה שמונה פרקים, נרכשה על ידי MTV ועלתה לשידור ב-22 באפריל 2014. הפרק האחרון שודר ב-10 ביוני של אותה השנה, ולאחריו הודיעו MTV שהסדרה תמשיך לעונה שנייה בת עשרה פרקים. בישראל העונה הראשונה עלתה לשידור ב-26 באפריל 2015 תחת השם "עושות בכאילו". העונה שנייה עלתה לשידור ב-23 בספטמבר, וכחודש לאחר מכן התפרסם כי MTV רכשו עשרה פרקים נוספים, ובכך התארכה העונה השנייה לעשרים פרקים כאשר היא מפוצלת לשני חלקים בעלי עשרה פרקים כל אחד. החלק הראשון הסתיים ב-25 בנובמבר 2014. ב-21 באפריל 2015 נודע כי החלק השני יעלה לשידור ב-31 באוגוסט 2015. כמו כן נודע כי כמו גם הסדרה חודשה לעונה שלישית. בישראל העונה השנייה החלה שידוריה ב-16 בספטמבר 2015, כשנה לאחר מועד השידור המקורי.
בטקס פרסי בחירת הנוער לשנת 2014 הסדרה זכתה בפרס "בחירת הטלוויזיה: פריצת השנה – סדרה".
הסדרה בוטלה בשנת 2016 לאחר שלוש עונות עקב רייטינג נמוך, לתדהמת מעריציה ברחבי העולם.
תקציר > עונה ראשונה

בתיכון הסטר בפרוורי העיר אוסטין שבטקסס, להיות שונה מזכה אותך בפופולריות. קארמה אשקרופט (קייטי סטיבנס) וחברתה הטובה ביותר איימי רודנפלד (ריטה וולק) מנסות הכול כדי להתבלט, אך לשווא. במקביל, חברן לספסל הלימודים שיין הארווי (מייקל ג. וילט), גיי מוצהר, מזמין אותן למסיבה בביתו לאחר שהוא יוצא מנקודת הנחה מוטעית שהשתיים הן לסביות בארון. קארמה ואיימי מגיעות למסיבה אשר במהלכה נעשה להן אאוטינג שקרי כזוג לסביות, ומכיוון שמעולם לא היו בבית הספר זוג לסביות – החשיפה מעניקה להן, בעל כורחן, מועמדות לזוג מלכות נשף הסתיו. בעקבות הגילוי הפופולריות של קארמה ואיימי מתחילה לצבור תאוצה, ולפיכך השתיים מחליטות להמשיך בהצגה בפני כל בית ספר. בהמשך קארמה מושכת את תשומת לבו של ליאם בוקר (גרג סולקין), הנער החתיך והמקובל של שכבה, מה שהופך אותה למאושרת ומדרבן אותה להמשיך להעמיד פנים, אולם ככל שהזמן עובר איימי מצדה מתחילה להבין שאולי הרגשות שיש לה כלפי קארמה הם אמתיים ועמוקים הרבה יותר ממה שחשבה.
סקירת סדרה

| עונה | עונה | מספר הפרקים | מספר הפרקים | תאריך השידור הראשוני> הפרק הראשון | תאריך השידור הראשוני> הפרק האחרון |
| --- | --- | --- | --- | --- | --- |
|   | 1   | 8   | 8   | 22 באפריל 2014  | 10 ביוני 2014 |
|   | 2   | 20   | 10   | 23 בספטמבר 2014  | 25 בנובמבר 2014 |
|   | 2   | 20   | 10   | 31 באוגוסט 2015  | 2 בנובמבר 2015 |
|   | 3   | 10   | 10   | 15 במרץ 2016  | 17 במאי 2016 |
דמויות

| 0 | 1 | 2 | 3 | 4 |
| --- | --- | --- | --- | --- |
|  ריטה וולק |  קייטי סטיבנס |  גרג סולקין |  ביילי די יאנג |  מייקל ג. וילט |
| שחקן | דמות | הופעת בכורה | הופעה אחרונה | עונות> עונה 1 | עונות> עונה 2 | עונות> עונה 3 |
| --- | --- | --- | --- | --- | --- | --- |
| ריטה וולק | איימי רודנפלד | עונה 1, פרק 1 |  | ראשי | ראשי |  |
| קייטי סטיבנס | קארמה אשקרופט | עונה 1, פרק 1 |  | ראשי | ראשי |  |
| גרג סולקין | ליאם בוקר | עונה 1, פרק 1 |  | ראשי | ראשי |  |
| ביילי די יאנג | לורן קופר | עונה 1, פרק 1 |  | ראשי | ראשי |  |
| מייקל ג. וילט | שיין הארווי | עונה 1, פרק 1 |  | ראשי | ראשי |  |
| רבקה מקפרלנד | פארה רודנפלד | עונה 1, פרק 1 |  | משני | משני |  |
דמויות > ראשיות

איימי רודנפלד (ריטה וולק) – תלמידת כיתה י' בבית ספר תיכון הסטר, צינית ולרוב מתבודדת. לא מתעניינת מאוד בפופולריות, אבל נסחפת לניסיונות ההתבלטות של החברה הכי טובה שלה קארמה, ולבסוף מתגייסת לתוכנית לפיה הן מעמידות פנים שהן זוג לסביות. במהלך העמדת הפנים היא חושפת רגשות פוטנציאליים עבור קארמה.
קארמה אשקרופט (קייטי סטיבנס) – תלמידת תיכון אופטימית שתלך למרחקים כדי להשיג טיפת פופולריות. נדלקת על ליאם בוקר ומנהלת איתו רומן, אף על פי שהיא במערכת יחסים פומבית אך מזויפת עם חברתה הטובה ביותר איימי.
ליאם בוקר (גרג סולקין) – נער מושך וחביב הבנות. הוא מתעניין באומנות. מנהל רומן עם קארמה על מנת להשיג מטרה שהציב לעצמו, לשכב עם לסבית.
לורן קופר (ביילי די יאנג) – אחותה החורגת של איימי. היא אינה מרוצה מהתנהלות התיכון הבלתי שגרתית בעיניה ולפיכך מנסה להכשיל אותה, כמו גם את איימי וקארמה בידיעה שמערכת היחסים הציבורית שלהן אינה אמיתית.
שיין הארוי (מייקל ג. וילט) – בחור פופולרי בתיכון, הומוסקסואל מוצהר. מוציא את קארמה ואיימי מהארון. מאוחר יותר שיין הופך להיות איש הסוד של איימי כשרגשותיה כלפי קארמה הולכים וגוברים.
דמויות > משניות

פארה רודנפלד (רבקה מקפרלנד) – אמה של איימי. כתבת חדשות מקומית. פארה היא בעלת דעות שמרניות, ולפיכך היא מופתעת כשהיא מגלה על נטייתה המינית של בתה.
פנלופה בווייר (סנטה מוזס) – מנהלת תיכון הסטר שלאחר פרשיית סמים הופכת לסגן מנהלת.
טומי אורטגה (אריק לופז) – בן הזוג לשעבר של לורן.
ליילה (קורטני קאטו) – חברה של לורן.
אוליבר (אוגוסט רודס) – חבר של איימי, שמוצא עמה מכנה משותף ומתעניין בה רומנטית.
פבלו (אנתוני פלסיוס) – האקס של שיין. הוא גם השותף לריקוד של לורן.
מולי אשקרופט (איימי פרינגטון) – אמה של קארמה.
לוקאס (לאנס ברבר) – אביה של קארמה.
ריגן (איווט מונריל) – דיג'יי שעובדת כמלצרית. הופכת למושא אהבתה של איימי.
אנתוני "תיאו" (קית' פאוורס) – חבר של ליאם ושיין. הופך למושא אהבתה של לורן. מתגלה בהמשך כשוטר סמוי.
דיוק לואיס ג'וניור (סקיילר מקסון) – מושא אהבתו של שיין.
זיטה (קלואי ברידג'ס) – החברה החדשה של ליאם מהמעמד הגבוה.
דילן (ג'ורדן רודריגז)
פרסים ומועמדויות

| שנה> עונה ראשונה | טקס> עונה ראשונה | קטגוריה> עונה ראשונה | מועמדות> עונה ראשונה | הערות> עונה ראשונה |
| --- | --- | --- | --- | --- |
| 2014 | פרסי בחירת הנוער | בחירת הטלוויזיה: פריצת השנה – סדרה | מעמידות פנים | זכייה |
עונה שנייה
| 2014 | AfterEllen.com | סדרה קומית אהובה | מעמידות פנים | זכייה |
| 2014 | AfterEllen.com | שחקנית טלוויזיה אהובה | ריטה וולק | זכייה |
| 2014 | AfterEllen.com | זוג לסביות בדוי אהוב | ריטה וולק עם איווט מונריל (איימי וריגן) | מועמדות |
| 2014 | AfterEllen.com | דמות לסבית/בי אהובה | ריטה וולק (איימי רודנפלד) | זכייה |
| 2014 | AfterEllen.com | בחירת העורכים:משתמש טוויטר אהוב | איווט מונריל | זכייה |
| 2015 | פרסי בחירת הקהל | סדרת טלוויזיה אהובה בכבלים | מעמידות פנים | מועמדות |
| 2015 | פרסי GLAAD | סדרה קומית מצטיינת | מעמידות פנים | מועמדות |
| 2015 | פרסי בחירת הנוער | בחירת הטלוויזיה: הסדרה של הקיץ | מעמידות פנים | מועמדות |
| 2015 | פרסי בחירת הנוער | בחירת הטלוויזיה: הכוכב של הקיץ | גרג סולקין | מועמדות |
הערות שוליים

↑  Their Surprise Route to Popularity, http://www.nytimes.com/, פורסם ב-21 באפריל 2015
↑  MTV Picks Up Comedy Pilots ‘Happyland’ & ‘Faking It’ To Series, http://deadline.com/, פורסם ב-18 באוקטובר 2013
↑  MTV Announces Premiere Dates for Returning and New Comedy Series at Winter TCA Presentation, http://thefutoncritic.com/, פורסם ב-10 בינואר 2014
↑  'Faking It' Renewed for Second Season at MTV, http://www.hollywoodreporter.com/, פורסם ב-9 ביוני 2014
↑  המלצת היום - ראשון
↑  MTV Orders 10 More Episodes of ‘Faking It’ for Season 2, http://variety.com/, פורסם ב-21 באוקטובר 2014
↑  MTV Greenlights New Late-Night Talk Show, Renews ‘Faking It’, More — Upfronts, http://deadline.com/, פורסם ב-21 באפריל 2015
| --- | --- |
בקרת זהויות :  GND: 1107046696  VIAF: 309146936799813782536   WorldCat (עם VIAF): 309146936799813782536 
מימין לשמאל: מייקל ווילט, גרג סולקין, קייטי סטיבנס, ריטה וולק וביילי דה יאנג
Your Family or Mine

| --- | --- |
 מבוסס על:  "סברי מרנן" (טדי הפקות)
 סוגה:  סיטקוםסדרה טלוויזיונית
 יוצרים:  גרג מאלינס
 שחקנים:  קייל הווארד קאט פוסטר דני קומדן אנדרו ליס סטפני האנט סינתיה סטיבנסון אד בגלי הבן ג'ובת' וויליאמס ריצ'רד דרייפוס
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיקים בפועל:  גרג מאלינס ג'יימי טרסס רובי דואניאס יניב פולישוק אבי ניר רן תלם טמירה ירדני
 חברת הפקה:  The Malins Company FanFare Productions קשת אינטרנשיונל טדי הפקות Sony Pictures Television
 הפצה:  קשת אינטרנשיונל
 טכניקת צילום:  מערך מרובה מצלמות
 מוזיקה:  ג'ון נורדסטרום
 אורך פרק:  30 דקות
 שידור
 רשת שידור:  TBS
 תקופת שידור מקורית:  7 באפריל 2015 – 9 ביוני 2015
 קישורים חיצוניים
 דף התוכנית ב-IMDb
 
Your Family or Mine (בתרגום חופשי: [אצל] המשפחה שלך או שלי[?]), היא סדרה אמריקאית מסוגת סיטקום, המבוססת על קומדיית המצבים הטלוויזיונית הישראלית, "סברי מרנן". הסדרה עוסקת בזוג צעיר נשוי, אוליבר (קייל הווארד) וקלי (קאט פוסטר), ובמעברים לסירוגין בין שתי המשפחות שלהם. הסדרה הוכרזה על-ידי רשת TBS האמריקנית במהלך שנת 2014, וכן דווח כי הוזמנו לה עשרה פרקים. היא שודרה לראשונה ב-7 באפריל 2015. ב-23 באוקטובר 2015, TBS ביטלה את הסדרה בצורה שקטה, לאחר עונה אחת.
צוות השחקנים

קייל הווארד בתפקיד אוליבר ווסטון
קאט פוסטר בתפקיד קלי ווסטון
ריצ'רד דרייפוס בתפקיד לואיס ווסטון, אביו של אוליבר
ג'ובת' וויליאמס בתפקיד ריקי ווסטון, אימו של אוליבר
אד בגלי הבן בתפקיד גיל דורנין, אביה של קלי
סינתיה סטיבנסון בתפקיד יאן דורנין, אימה של קלי
דני קומדן בתפקיד ג'ייסון ווסטון, אחיו הבכור של אוליבר
אנג'לה קינסי בתפקיד קלייר ווסטון, אשתו של ג'ייסון
אנדרו ליס בתפקיד בלייק ווסטון, אחיו הצעיר של אוליבר
סטפני האנט בתפקיד דני דורנין, אחותה הצעירה ביותר של קלי
קולט וולף בתפקיד שוני דורנין, אחותה הצעירה של קלי
ג'ארד בריז בתפקיד דאגי דורנין, הבן של שוני
גבריאל בייטמן בתפקיד גייסון ג'וניור
פרקים

TBS הודיעה שהעונה הראשונה תכלול עשרה פרקים; היא שודרה לראשונה ב-7 באפריל 2015.
| מספר הפרק | שם הפרק | שם הפרק (בעברית) | בימוי | כתיבה | תאריך שידור מקורי ארצות הברית | קוד הפקה | צופים בארצות הברית (במיליונים) |
| --- | --- | --- | --- | --- | --- | --- | --- |
| 1 | "Pilot" | "פיילוט" | גייל מנקוסו | גרג מאלינס | 7 באפריל 2015 | 101 | 1.15 |
| 2 | "The Durnins" | "הדורנינים" | ג'ון ווייטסל | גרג מאלינס | 14 באפריל 2015 | 104 | 1.14 |
| 3 | "The Couch" | "הכורסה" | גארי הלבורסון | גרג מאלינס | 21 באפריל 2015 | 103 |  |
| 4 | "The Will" | "הצוואה" | דייוויד טריינר | נטלי אייבל-וייס | 28 באפריל 2015 | 102 | 1.16 |
| 5 | "Christmas in July" | "חג המולד ביולי" | מייקל שיי | בארי שוורץ | 5 במאי 2015 | 109 | 1.31 |
| 6 | "The Speech" | "הנאום" | פיל לואיס | טרייסי דוסון | 12 במאי 2015 | 105 | 1.12 |
| 7 | "5 Stages" | "5 שלבים" | מייקל שיי | לייסי מריסה פרידמן | 19 במאי 2015 | 106 | 1.17 |
| 8 | "The Pantry" | "המזווה" | פיל לואיס | ג'ולייט סניף | 26 במאי 2015 | 107 | 1.38 |
| 9 | "Presents" | "מתנות" | לינדה מנדוזה | סטפני פורמן דארו | 2 ביוני 2015 | 108 | 1.63 |
| 10 | "The Vows" | "הנדרים" | דייוויד טריינר | מייקל ליסבה ונייט רגר | 9 ביוני 2015 | 110 | 1.27 |
הערות שוליים

↑  עוד נציגים בארה"ב: "סברי מרנן" נמכרה ל-TBS, באתר ‏מאקו‏, 8 במאי 2014
1 2  Littleton, Cynthia (7 במאי 2014). "TBS Orders Rashida Jones Comedy 'Angie Tribeca,' 'Buzzy's,' 'Your Family Or Mine'". Variety. נבדק ב-3 במרץ 2015. {{cite web}}:  (עזרה)
1 2  Goldberg, Lesley (7 במאי 2014). "TBS Orders 'Buzzy's,' 'Your Family or Mine,' Rashida Jones Comedies to Series". The Hollywood Reporter. נבדק ב-1 בנובמבר 2014. {{cite web}}:  (עזרה)
↑  Goldberg, Lesley (23 באוקטובר 2015). "TBS Comedy 'Clipped' Canceled After One Season". The Hollywood Reporter. נבדק ב-11 בנובמבר 2015. {{cite web}}:  (עזרה)
1 2  "Cynthia Stevenson Joins 'Your Family Or Mine'; Ana De La Reguera In 'Narcos'". Deadline Hollywood. 9 באוקטובר 2014. נבדק ב-3 במרץ 2015. {{cite web}}:  (עזרה)
1 2 3  Goldberg, Lesley (13 במרץ 2014). "Kyle Howard, Kat Foster to Star in TBS' 'Your Family or Mine' (Exclusive)". The Hollywood Reporter. נבדק ב-3 במרץ 2015. {{cite web}}:  (עזרה)
1 2 3 4  Andreeva, Nellie (3 באוקטובר 2014). "'Your Family Or Mine' Castings: Ed Begley Jr., Stephanie Hunt & Collette Wolfe Join TBS Comedy". Deadline. נבדק ב-3 במרץ 2015. {{cite web}}:  (עזרה)
1 2  Andreeva, Nellie (26 בספטמבר 2014). "Angela Kinsey Joins TBS Comedy Series 'Your Family Or Mine'". Deadline. נבדק ב-3 במרץ 2015. {{cite web}}:  (עזרה)
גבול ארצות הברית – קנדה

גבול ארצות הברית – קנדה (באנגלית:  Canada–United States border, בצרפתית: Frontière entre le Canada et les États-Unis, באופן רשמי International Boundary) הוא הגבול הבינלאומי בין ארצות הברית לבין קנדה. זהו הגבול הארוך ביותר בעולם בין שתי מדינות. סך כל אורכו של הגבול, כולל קטעי הגבול העוברים בימות הגדולות ובחופי האוקיינוס האטלנטי והאוקיינוס השקט, הוא 8,891 קילומטרים. חלקו היבשתי של הגבול מחולק לשני קטעים: גבול קנדה עם החלק הרציף של ארצות הברית בדרום, וגבול קנדה עם אלסקה במערב. ועדת הגבול הבין-לאומי עוסקת בנושאים הקשורים לסימון הגבול ואחזקתו, ו"הוועדה הבינלאומית המשותפת" עוסקת בנושאים הקשורים לגבולות הימיים. הסוכנויות שאחראיות על המעבר החוקי של הגבול הבינלאומי הן סוכנות שירותי הגבול של קנדה וסוכנות המכס והגנת הגבולות של ארצות הברית.
גבול זה גם נחשב בתור אחד מהגבולות הלא מבוצרים ביותר בעולם.
היסטוריה > המאה ה-18 > הסכם ג'יי (1795)

במסגרת הסכם ג'יי משנת 1795 (שנכנס לתוקף ב-1796) הוסכם על הוצאת כוחות הצבא והממשל הבריטים מדטרויט, וכן מעמדות גבול נוספות שבצד האמריקאי.
מטרתו של הסכם ג'יי הייתה פתרון סוגיות פתוחות שנותרו בחוזה פריז, כמו הסדרת זכויות הסחר בין המדינות, סוגיית הגיוס הכפוי לצי המלכותי הבריטי של מלחים אמריקאים, תשלום פיצויים על עבדים שנמלטו אל מעבר לקווים הבריטים בתקופת מלחמת העצמאות, ההסתה שהפנו הבריטים כלפי האינידאנים נגד המתיישבים האמריקאים, הבהרת נקודות לא ברורות בתוואי הגבול בין ארצות הברית לבין שטחיה של בריטניה, והחזקתם של המוצבים הבריטים בשטחה של ארצות הברית.
המוצבים הללו היו:
פורט או פר (על אגם שמפליין, בעיירה שמפליין שבמדינת ניו יורק).
פורט דאצ'מנס פוינט (על אגם שמפליין, בנורת' הרו שבוורמונט).
פורט לרנאולט, כולל פורט דטרויט (על נהר דטרויט, דטרויט, מישיגן).
פורט מקינק (על מצר מקינק, האי מקינק, מישיגן).
פורט מיאמי (על נהר מאומי, מאומי, אוהיו).
פורט ניאגרה (על נהר ניאגרה, יאנגסטאון, ניו יורק).
פורט אונטריו (על ימת אונטריו, אוסוויגו, ניו יורק).
פורט אוסווגטצ'י (על נהר סנט לורנס, אוגדנסבורג, ניו יורק).
ההסכם היווה כר למחלוקת קשה בפוליטיקה האמריקאית והיה אחד מהזרזים ליצירתה של "מערכת המפלגות הראשונה" (First Party System) בארצות הברית שבה התפלגו שתי המפלגות העיקריות של האומה האמריקאית. המפלגה הפדרליסטית, בהנהגתו של אלכסנדר המילטון, תמכה בהסכם. מנגד, המפלגה הדמוקרטית-רפובליקנית, בהנהגתם של תומאס ג'פרסון וג'יימס מדיסון, התנגדה לו. הג'פרסונים התנגדו לקשרים עם בריטניה והעדיפו את צרפת במלחמות שהתחוללו באירופה. הם טענו שההסכם עם צרפת מ-1778 היה עדיין בתוקף. הם החשיבו את בריטניה כמרכזה של האריסטוקרטיה וכאיום הראשי על הערכים הרפובליקנים של ארצות הברית. הם הוקיעו את המילטון ואת ג'יי (ואף את וושינגטון) כמונרכיסטים שבגדו בערכי האמריקאים וארגנו מחאה ציבורית נגד ג'יי וההסכם שלו.
למעט סוגיית פינוי המוצבים הבריטים ולמעט תיקוני גבול קלים שהוכנסו בו, לא הייתה להסכם משמעות מרכזית בסוגיית תוואי הגבול. ההשלכה המרכזית של ההסכם הייתה למעשה רצונה של בריטניה לגייס את ארצות הברית, שכמדינה צעירה הייתה נייטרלית, לצידה במלחמות המהפכה הצרפתית. ההישג העיקרי של ארצות הברית בהסכם היה השגת גישה לשווקים חדשים כמו איי הודו המערבית והודו.
הסכם ג'יי הוחלף בהסכם גנט, שנכנס לתוקף ב-1815 ושהביא לסיומה של מלחמת 1812 וכלל את הגבולות שמלפני המלחמה.
היסטוריה > המאה ה-19 > הסכם גנט (1814)

הסכם גנט היה הסכם שלום בין האימפריה הבריטית לבין ארצות הברית, שסיים את מלחמת 1812. ההסכם נחתם ב-24 בדצמבר 1814 בעיר גנט, בבלגיה של היום (אז בתקופת מעבר בין האימפריה הצרפתית הראשונה לממלכה המאוחדת של ארצות השפלה). עיקרו של ההסכם היה חזרה לסטטוס קוו אנטה בלום (בלטינית: status quo ante bellum - "המצב שהיה לפני המלחמה") בין שתי המדינות. התקשורת האיטית של התקופה הביאה לכך שהידיעה על אישור ההסכם הגיעה לארצות הברית רק חודשים לאחר מכן, ולא מנעה את אחד הקרבות הגדולים של המלחמה - קרב ניו אורלינס, ב-8 בינואר 1815.
הבריטים, בהניחם שפלישתם המתוכננת לניו יורק תנחל הצלחה, דרשו גם שהאמריקאים לא יחזיקו כוחות ימיים בימות הגדולות ושלבריטים יינתנו זכויות מעבר במימי נהר המיסיסיפי בתמורה להמשך זכויות הדיג של האמריקאים בחופי ניופאונדלנד. ארצות הברית דחתה את הדרישות הללו, וכתוצאה מכך נוצר שוב מבוי סתום בדיונים. הציבור האמריקאי זעם כאשר פרסם מדיסון את הדרישות, שאפילו הפדרליסטים לא היו מוכנים להיאבק עבורם.
לאחר חודשים של דיונים, שבמהלכם נחלו שני הצדדים ניצחונות, תבוסות ואבדות, הם הבינו בסופו של דבר שאומותיהן חפצות בשלום ושלא הייתה קיימת שום סיבה אמיתית להמשך המלחמה. כל אחד מהצדדים כבר היה מותש מהמלחמה, הסחר היה משותק, ולאחר נפילתו של נפוליאון ב-1814, צרפת כבר לא נחשבה למדינת אויב מבחינתה של בריטניה, והצי המלכותי הבריטי לא נזקק יותר לימאים האמריקאים שאותם הוא גייס בכפייה. הבריטים היו טרודים בשיקומה של אירופה לאחר תבוסתו של נפוליאון. ראש ממשלת בריטניה, הלורד ליברפול הודיע לנציגיו במשא ומתן עם האמריקאים להציע להחזיר את המצב כפי שהיה ערב פרוץ המלחמה. הצעה זו הייתה רצונה של ממשלת בריטניה מאז פרוץ המלחמה והנציגים לשיחות השלום הציעו אותה מיד לעמיתיהם האמריקאים, שהסכימו להצעה. הוסכם על חילופי שבויים, ובריטניה פיצתה את בעלי העבדים שנמלטו מארצות הברית.
ב-24 בדצמבר 1814 חתמו חברי המשלחות הבריטית והאמריקאית על ההסכם. צעד זה כשלעצמו לא סיים את המלחמה, שכן היה צורך באשרור רשמי של ההסכם על ידי שתי הממשלות, שהתקבל בפברואר 1815.
על פי ההסכם שוחררו כל השבויים והושבו כל האדמות והספינות. השטח שהושב לארצות הברית היה בהיקף של כ-40,000 קמ"ר באזור שליד ימת סופיריור וימת מישיגן ובמיין. השטחים שהאמריקאים החזיקו בהם בקנדה העילית (כיום אונטריו) הושבו לשליטה בריטית, והשטחים בפלורידה הספרדית שנלקחו מבריטניה ומספרד, שבאופן רשמי הייתה נייטרלית, הושבו לשליטה ספרדית. ההסכם לא כלל שינויים בגבולות שהיו קיימים בפרוץ המלחמה.
במאה שנות השלום ששרר בין שתי הארצות מ-1815 ועד מלחמת העולם הראשונה, התעוררו כמה סכסוכים טריטוריאליים ודיפלומטיים, אך כולם יושבו בדרכי שלום, לעיתים באמצעות בוררות.